L 94/2 Jurnalul Oficial al Uniunii Europene 8.4.2011 REGULAMENTE REGULAMENTUL (UE) NR. 333/2011 AL CONSILIULUI din 31 martie 2011 de stabilire a criteriilor de determinare a condițiilor în care anumite tipuri de deşeuri metalice nu mai constituie deşeuri în temeiul Directivei 2008/98/CE a Parlamentului European și a Consiliului CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Directiva 2008/98/CE a Parlamentului European și a Consiliului din 19 noiembrie 2008 privind deşeurile și de abrogare a anumitor directive (!), în special articolul 6 alineatul (2), având în vedere propunerea Comisiei Europene, după transmiterea măsurilor propuse Parlamentului European, întrucât: (1) Dintr-o evaluare a mai multor fluxuri de deşeuri reiese că piețele de reciclare a deşeurilor metalice ar beneficia de pe urma elaborării unor criterii specifice de determinare a condițiilor în care deşeurile metalice obținute din deşeuri nu mai constituie deşeuri. Aceste criterii ar trebui să asigure un nivel ridicat de protecție a mediului. Acestea nu ar trebui să aducă atingere clasificării deşeurilor metalice ca deşeuri de către țări terţe. Rapoarte ale Centrului Comun de Cercetare al Comisiei Europene au demonstrat că există o piață și o cerere pentru utilizarea deşeurilor de fier, oțel și aluminiu ca materie primă în oţelării, topitorii, rafinării de aluminiu și unități de retopire pentru producţia de metale. Prin urmare, deşeurile de fier, oțel și aluminiu ar trebui să fie suficient de pure şi să respecte standardele relevante aplicabile deşeurilor sau specificațiile formulate de industria metalurgică. Criteriile de determinare a condițiilor în care deşeurile de fier, oțel și aluminiu nu mai constituie deșeuri ar trebui să asigure că deşeurile de fier, oțel și aluminiu care rezultă dintr-o operaţiune de recuperare respectă cerințele tehnice ale industriei metalurgice, respectă legis- laţia și standardele aplicabile produselor şi nu generează un impact global negativ asupra mediului şi sănătății umane. Rapoartele Centrului Comun de Cercetare al () JO L 312, 22.11.2008, p. 3. (8) Comisiei Europene au demonstrat că criteriile propuse pentru deşeurile utilizate ca input în operațiunea de recu- perare, pentru procesele şi tehnicile de tratare, precum şi pentru deşeurile metalice care rezultă din operațiunea de recuperare îndeplinesc obiectivele respective, pentru că ar trebui să ducă la producţia de deşeuri de fier, oțel şi aluminiu fără proprietăți periculoase şși cu cât mai puţini compuși nemetalici. Pentru a asigura respectarea criteriilor, este oportun să se prevadă comunicarea informațiilor despre deşeurile metalice care nu mai constituie deşeuri și punerea în aplicare a unui sistem de management al calității. Se poate dovedi necesară o revizuire a criteriilor dacă, pe baza monitorizării evoluției condițiilor de piață pentru deșeurile de fier, oțel și aluminiu, se constată existența unor efecte negative asupra piețelor de reciclare a deşeurilor de fier, oțel și aluminiu, în special în ceea ce priveşte disponibilitatea acestor deşeuri şși accesul la acestea. Pentru a permite operatorilor să se adapteze la criteriile de determinare a condițiilor în care deşeurile metalice nu mai constituie deşeuri, este oportun să se prevadă o perioadă rezonabilă de tranziție înainte de aplicarea prezentului regulament. Comitetul instituit prin articolul 39 alineatul (1) din Directiva 2008/98/CE nu a cemis un aviz privind măsurile prevăzute de prezentul regulament și, prin urmare, Comisia a transmis Consiliului o propunere cu privire la măsurile respective, pe care a înaintat-o, de asemenea, Parlamentului European. Parlamentul European nu s-a opus măsurilor propuse, ADOPTĂ PREZENTUL REGULAMENT: Articolul 1 Obiect Prezentul regulament stabileşte criteriile de determinare a condi- țiilor în care deşeurile de fier, oțel și aluminiu, inclusiv deșeurile de aliaje de aluminiu, nu mai constituie deşeuri.